
IX ŠAUKIMO TARYBOS 1 POSĖDŽIO
Protokolas

2019-04-17  Nr. TP-4
Joniškis


Posėdis įvyko 2019-04-16, 10.00–13.35 val.
Posėdžio pirmininkė – Lina Pociuvienė, Joniškio rajono savivaldybės rinkimų komisijos pirmininkė.
Posėdis buvo pradėtas Lietuvos Respublikos himnu.
Posėdžio pirmininkė Lina Pociuvienė supažindino tarybos narius su savivaldybės tarybos nario priesaikos tekstu ir prisiekimo tvarka.
Tarybos nariai prisiekė (priesaikos tekstai pridedami), jiems įteikti tarybos nario pažymėjimai:
Vaida Aleknavičienė – išrinkta pagal Lietuvos socialdemokratų partijos keltų kandidatų sąrašą;
Mindaugas Balčiūnas – išrinktas pagal Lietuvos socialdemokratų partijos keltų kandidatų sąrašą;
Vilija Bartašienė – išrinkta pagal Tėvynės sąjungos – Lietuvos krikščionių demokratų partijos keltų kandidatų sąrašą;
Edmundas Bernotas – išrinktas pagal Lietuvos laisvės sąjungos (liberalų) keltų kandidatų sąrašą;
Narsutis Boruta – išrinktas pagal Lietuvos Respublikos liberalų sąjūdžio keltų kandidatų sąrašą;
Gediminas Čepulis – išrinktas pagal Lietuvos Respublikos liberalų sąjūdžio keltų kandidatų sąrašą;
Gintaras Damalakas – išrinktas pagal Lietuvos valstiečių ir žaliųjų sąjungos keltų kandidatų sąrašą;
Petras Giržadas – išrinktas pagal Lietuvos Respublikos liberalų sąjūdžio keltų kandidatų sąrašą; 
Liudas Jonaitis – išrinktas pagal Lietuvos socialdemokratų partijos keltų kandidatų sąrašą;
Romas Karūžna – išrinktas pagal Lietuvos socialdemokratų partijos keltų kandidatų sąrašą;
Kęstutis Mačiulis – išrinktas pagal Darbo partijos keltų kandidatų sąrašą;
Lina Miknevičienė – išrinkta pagal Lietuvos Respublikos liberalų sąjūdžio keltų kandidatų sąrašą; 
Rimantė Misiūnienė – išrinkta pagal Lietuvos valstiečių ir žaliųjų sąjungos keltų kandidatų sąrašą;
Artūras Pališkevičius – išrinktas pagal Lietuvos socialdemokratų partijos keltų kandidatų sąrašą;
Vidutė Petraitienė – išrinkta pagal Lietuvos Respublikos liberalų sąjūdžio keltų kandidatų sąrašą; 
Aivaras Rudnickas – išrinktas pagal Lietuvos Respublikos liberalų sąjūdžio keltų kandidatų sąrašą; 
Kęstutis Tautvaišas – išrinktas pagal Lietuvos Respublikos liberalų sąjūdžio keltų kandidatų sąrašą; 

Marcijonas Urmonas – išrinktas pagal Lietuvos Respublikos liberalų sąjūdžio keltų kandidatų sąrašą; 
Edmundas Vaičiulis – išrinktas pagal Lietuvos valstiečių liaudininkų sąjungos keltų kandidatų sąrašą;
Nijolė Valuckienė – išrinkta pagal Lietuvos valstiečių liaudininkų sąjungos keltų kandidatų sąrašą;
Ernestas Vasiliauskas – išrinktas pagal Tėvynės sąjungos – Lietuvos krikščionių demokratų partijos keltų kandidatų sąrašą;
Jurita Zubauskienė, išrinkta pagal Lietuvos socialdemokratų partijos keltų kandidatų sąrašą;
Dalia Žilevičienė – išrinkta pagal Lietuvos Respublikos liberalų sąjūdžio keltų kandidatų sąrašą; 
Vitalijus Gailius – išrinktas pagal Lietuvos Respublikos liberalų sąjūdžio keltų kandidatų sąrašą.
Posėdžio pirmininkė Lina Pociuvienė pasveikino naujai išrinktus tarybos narius su darbo pradžia.
Tarybos narius sveikino atvykę svečiai, Vyriausybės atstovas Šiaulių apskrityje.
Posėdžio pirmininkė Lina Pociuvienė pasveikino žmonių išrinktą merą Vitalijų Gailių ir pakvietė jį perimti posėdžio pirmininko pareigas.
Posėdžio pirmininkas Vitalijus Gailius padėkojo Rinkimų komisijai už atliktą darbą, pasveikino naujai išrinktus tarybos narius ir paskelbė 1 val. pertrauką.
Po pertraukos posėdyje susirinko 24 tarybos nariai.
Nedalyvavo Edita Rudienė (išvykusi).
Posėdžio pirmininkas Vitalijus Gailius supažindino tarybos narius su posėdžio darbotvarke, kurioje 4 klausimai.
Darbotvarkei pritarta bendru sutarimu.
DARBOTVARKĖ:
1. Dėl Joniškio rajono savivaldybės administracijos direktoriaus atleidimo ir pavedimo laikinai eiti Joniškio rajono savivaldybės administracijos direktoriaus pareigas.
Pranešėja – Kanceliarijos skyriaus vedėja Rasa Lapukienė.
2. Dėl Joniškio rajono savivaldybės administracijos direktoriaus pavaduotojo atleidimo.
Pranešėja – Kanceliarijos skyriaus vedėja Rasa Lapukienė.
3. Dėl Joniškio rajono savivaldybės mero pavaduotojo skyrimo ir darbo užmokesčio nustatymo.
Pranešėjas – meras Vitalijus Gailius.
4. Dėl Joniškio rajono savivaldybės administracijos direktoriaus skyrimo ir darbo užmokesčio nustatymo.
Pranešėjas – meras Vitalijus Gailius.
1. SVARSTYTA. Sprendimo „Dėl Joniškio rajono savivaldybės administracijos direktoriaus atleidimo ir pavedimo laikinai eiti Joniškio rajono savivaldybės administracijos direktoriaus pareigas“ projektas Nr. TSP-64.
Aivaras Rudnickas nusišalino nuo klausimo svarstymo, nes sprendimo projekte minima jo pavardė ir pajamos.
Kanceliarijos skyriaus vedėja Rasa Lapukienė pristatė sprendimo projektą.
Klausimų ir diskusijos nebuvo.
NUSPRĘSTA. Priimti sprendimą „Dėl Joniškio rajono savivaldybės administracijos direktoriaus atleidimo ir pavedimo laikinai eiti Joniškio rajono savivaldybės administracijos direktoriaus pareigas“ (balsavo: už – 23, prieš – 0, susilaikė – 0; sprendimas Nr. T-57).
2. SVARSTYTA. Sprendimo „Dėl Joniškio rajono savivaldybės administracijos direktoriaus pavaduotojo atleidimo“ projektas Nr. TSP-65.
Artūras Pališkevičius nusišalino nuo klausimo svarstymo, nes sprendimo projekte minima jo pavardė ir pajamos.
Kanceliarijos skyriaus vedėja Rasa Lapukienė pristatė sprendimo projektą.
Klausimų ir diskusijos nebuvo.
NUSPRĘSTA. Priimti sprendimą „Dėl Joniškio rajono savivaldybės administracijos direktoriaus pavaduotojo atleidimo“ (balsavo: už – 23, prieš – 0, susilaikė – 0; sprendimas Nr. T-58).
Buvusiam administracijos direktoriui Aivarui Rudnickui ir administracijos direktoriaus pavaduotojui Artūrui Pališkevičiui padėkota už darbą, įteikta gėlių.
3. SVARSTYTA. Sprendimo „Dėl Joniškio rajono savivaldybės mero pavaduotojo skyrimo ir darbo užmokesčio nustatymo“ projektas Nr. TSP-66.
Posėdžio pirmininkas Vitalijus Gailius pristatė sprendimo projektą, kuriuo į mero pavaduotojo pareigas siūlo skirti Vaidą Aleknavičienę.
Pretendentė Vaida Aleknavičienė trumpai papasakojo apie save.
Posėdžio pirmininkas Vitalijus Gailius paklausė Vaidos Aleknavičienės, ar ji sutinka būti skiriama mero pavaduotoja.
Vaida Aleknavičienė atsakė, kad sutinka.
Tarybos nariai uždavinėjo klausimus (žiūrėti vaizdo įrašą).
Posėdžio pirmininkas Vitalijus Gailius pasakė, kad mero pavaduotojas bus renkamas slaptu balsavimu ir supažindino tarybos narius su slapto balsavimo procedūra, pasiūlė išrinkti balsų skaičiavimo komisiją, ne mažiau kaip iš trijų asmenų, komisijos nariai turi išsirinkti komisijos pirmininką ir supažindinti tarybos narius su posėdžio protokolu.
Siūlyta:
Lietuvos Respublikos liberalų sąjūdžio – Petras Giržadas;
Socialdemokratų partijos – Artūras Pališkevičius;
Tėvynės sąjungos – Lietuvos krikščionių demokratų – Vilija Bartašienė;
Lietuvos valstiečių ir žaliųjų sąjungos – Nijolė Valuckienė.
Balsų skaičiavimo komisijai pritarta bendru sutarimu.
Balsų skaičiavimo komisija išėjo į kitą patalpą išsirinkti pirmininką ir užpildyti protokolą.
Balsų skaičiavimo komisijos pirmininkas Artūras Pališkevičius supažindino tarybos narius su komisijos protokolu Nr. 1 (pridedama).
Balsų skaičiavimo komisijos pirmininku išrinktas Artūras Pališkevičius.
Už protokolą Nr. 1 balsavo – 24.
Patvirtintas slapto balsavimo biuletenio pavyzdys (pridedama).
Balsavo už – 24 tarybos nariai.
Posėdžio pirmininkas Vitalijus Gailius paskelbė slapto balsavimo procedūros pradžią, balsuojama 30 min.
Pasibaigus slaptam balsavimui, komisijos pirmininkas Artūras Pališkevičius perskaitė slapto balsavimo protokolą Nr. 2 (pridedama):
išduota biuletenių – 24;
balsadėžėje rasta galiojančių biuletenių – 22;
negaliojančių – 2.
21 tarybos nariui balsavus – paskirti ir 1 – nepaskirti, mero pavaduotoja išrinkta Vaida Aleknavičienė.
Už balsų skaičiavimo protokolą Nr. 2 balsavo – 24.
NUSPRĘSTA. Priimti sprendimą „Dėl Joniškio rajono savivaldybės mero pavaduotojo skyrimo ir darbo užmokesčio nustatymo“ (balsavo: už – 24, prieš – 0, susilaikė – 0; sprendimas Nr. T-59).
Sveikinimai, gėlės.
4. SVARSTYTA. Sprendimo „Dėl Joniškio rajono savivaldybės administracijos direktoriaus skyrimo ir darbo užmokesčio nustatymo“ projektas Nr. TSP-67.
Posėdžio pirmininkas Vitalijus Gailius pristatė sprendimo projektą, kuriuo siūlė administracijos direktore skirti Valę Kulvinskienę politinio pasitikėjimo pagrindu. 
Posėdžio pirmininkas Vitalijus Gailius pakvietė Valę Kulvinskienę prisistatyti.
Pretendentė Valė Kulvinskienė trumpai papasakojo apie save.
Tarybos nariai uždavinėjo klausimus (žiūrėti vaizdo įrašą).
Posėdžio pirmininkas Vitalijus Gailius pasiūlė, kad slapto balsavimo procedūrą organizuotų anksčiau išrinkta balsų skaičiavimo komisija.
Balsavo už – 24.
Patvirtintas slapto balsavimo biuletenio pavyzdys (pridedama).
Balsavo už – 24.

NUSPRĘSTA. Priimti sprendimą ,,Dėl Joniškio rajono savivaldybės administracijos direktoriaus skyrimo ir darbo užmokesčio nustatymo“ (balsavo: už – 24, prieš – 0, susilaikė – 0; sprendimas Nr. T-60).
Sveikinimai, gėlės.
Posėdžio pirmininkas Vitalijus Gailius pasakė, kad posėdis baigtas, kitas tarybos posėdis planuojamas balandžio 30 d. 13 val.


Posėdžio pirmininkai:							Lina Pociuvienė


									Vitalijus Gailius


Posėdžio sekretorė							Dalia Nechajuvienė

